Elo Viiding

pisi|Elo Viiding 10. juunil 2011 Turus Littera Baltica festivalil
Elo Viiding (sündinud 20. märtsil 1974 Tallinnas) on eesti luuletaja, proosakirjanik, tõlkija ja toimetaja. Ta on kasutanud pseudonüümi Elo Vee.

Elulugu
Elo Viiding õppis 1989. aastani Tallinna Muusikakeskkoolis ja 1989.–1992. aastal Georg Otsa nimelises Tallinna Muusikakoolis viiuli eriala. 1992.–1994. aastal õppis Elo Viiding Tallinna 1. Õhtukeskkoolis ja 1999. aastal lõpetas ta Eesti Humanitaarinstituudi teatri erialal.

Elo Viiding on Eesti Kirjanike Liidu liige 1992. aastast. Eesti PEN-klubi taasasutamisel 3. veebruaril 2010. aastal valiti ta selle juhatuse liikmeks.Kroonikat www.looming.ee 

Elo Viiding on tõlkinud ja toimetanud luulet ning tarbetekste soome ja inglise keelest. Ta on avaldanud mitmes kultuuriväljaandes artikleid, arvustusi ja esseid. 

Tema loomingut on tõlgitud inglise, saksa, vene, rootsi, soome ja muudesse keeltesse. 

Looming
Elo Viiding debüteeris 1990. aastal luulekoguga "Telg". Neljas esimeses luulekogus kasutas ta pseudonüümi Elo Vee, millest hiljem loobus. Elo Viidingu silmapaistvaimaks luulekoguks peetakse "Teatud erandid", mis ilmus 2003. aastal. Viidingu luule iseloomulikeks joonteks on isikliku lähenemisviisi kõrval intellektuaalne ja terav sotsiaalne hoiak, iroonia ning kriitilisus. Elo Viidingu uuemas luules on olulisel kohal eksperimenteeriv ja modernistlik vabavärss, millele on omased keele- ja kompositsioonimängud ning hämarad kujundid.Epp Annus, Luule Epner, Mart Velsker. Uuem Eesti kirjandus. Tallinn: Koolibri, 2006, lk 200-201.
Luulekogud
"Telg" (1990) 
"Laeka lähedus" ([1993])
"Võlavalgel" (1995)
"V" (1998)
"Paljastuksia" (2000)
"Esimene tahe" (2002)
"Teatud erandid" (2003)
"För en stämma" (2004)
"Selge jälg" (2005)
"Meie paremas maailmas" (2009)
"Kestmine" (2011)
"Nõelad" (2013)
 "Teadvuselooja” (2016)
 "Ainult armastusest” (2019)
 "Assisi luulet" (2021)
 "Vastukaja" (Zukker & Viiding 2023), ISBN 9789916417829
 "Ellujäämisrežiim" (EKSA 2024), ISBN 9789916677841

 Luulet on ilmunud kogumikes 
"Verden Finnes ikke på kartet. Poesi fra hele verden" (2010)
"The Baltic Quintet: Poems from Estonia, Finland, Latvia, Lithuania and Sweden" (2008)
"New European poets" (2008)
"Five hours away: Nordic Poetry Festival", [young Estonians poetry experience: April 20], 2001, Tallinn = Viie tunni tee: Põhjamaade luulefestival, [Eesti noorte luulekogemus: 20. aprill] 2001 (2001) 
"Ajattelen koko ajan rahaa: kivikovaa virolaista nykyrunoutta" (2006)
Luuletus "Mothers' Day" ("Emadepäev") rootsi kirjandusajakirja 00TAL ingliskeelses väljaandes 10TAL ja Põhjamaade kirjandusblogis Nordic Voices: Elo Viiding: "Mothers' Day" Nordic Voices, 7. mai 2009, tõlkinud Eric Dickens.
Luuletused saksakeelsel maailmaluule veebilehel www.lyrikline.com, tõlkinud Irja Grönholm.

Proosa
 "Ingelheim" (1995)
 "Püha Maama" (2008)
 "Teised" (2012)
 "Lühikesed ja lihtsad lood" (2016)
 "Margaret ja Kadriorg" (2018)
 "Mina kõnelen kirjandusest" (esseed ja artiklid aastatest 2009-2019, Tuum 2020, ISBN 9789949743339)
 "Suurte hingede kannul" (novellikogu, EKSA, 2024) ISBN 9789916768068
 "Kirjanik kõneleb minuga" (esseed, ettekanded ja usutlused, Tuum, 2024) ISBN 9789916997321

Proosat on ilmunud kogumikes
 "Püha maama" lühiproosakogumikus "Isamaa suvi: lühilugusid aastaist 1991–2008". (Koostanud Kajar Pruul, sarjas "Eesti lugu", 50.) [Tallinn]: Eesti Päevaleht, 2009. ISBN 9789949431410 (sari)
 "Foreign women" ("Välismaa naised") – Best European Fiction 2010. Dalkey Archive Press, 2010, lk 76. (Koostanud ja toimetanud Aleksandar Hemon, tõlkinud Eric Dickens).

Tunnustus
 2002 – Sirbi laureaat
 2009 – Ave Alavainu andis Elo Viidingule üle Betti Alveri käevõru
 2007 – Eesti Kultuurkapitali Kirjanduse Sihtkapitali loomestipendiaat
 2024 – Tallinna Ülikooli kirjandusauhind algupärase ilukirjandusteose kategoorias (luulekogude "Ellujäämisrežiim" ja "Vastukaja" eest)

Isiklikku
Elo Viidingu isa oli luuletaja ja näitleja Juhan Viiding. Elo Viidingu vanaisa Paul Viiding oli luuletaja, kes kuulus kirjanike rühmitusse Arbujad, ja vanaema Linda Viiding oli tõlkija.

Elo Viidingu ema on teatritegelane Riina Viiding, emapoolne vanaisa Kaljo Kiisk oli näitleja, filmilavastaja ja poliitik. Elo Viidingu abikaasa on kirjandusteadlane ja -kriitik Jaanus Adamson, nende tütar on Margaret Adamson.

Elo Viiding ja Riina Viiding on koostanud viiest CD-st koosneva kogumiku "Juhan Viiding" (ARM Music, 2004).

Viited

Artiklid
Anneli Mihkelev. Elo Viiding - a Poet who Plays on Social Nerves Estonian Literary Magazine, Spring 2005, No. 20.
Poetry by Elo Viiding Estonian Literary Magazine, Spring 2005, No. 20.
Eric Dickens. Elo Viiding Nordic Voices, 21. märts 2009.
T. Samudinovi laul, eestikeelne tekst – Elo Viiding

 Välislingid 

Kategooria:Eesti luuletajad
Kategooria:Sündinud 1974